techiaith/cofnodycynulliad_en-cy huggingface dataset:
English: I thank the Member for that question, which no doubt does have a relevance to tackling poverty in the way that she put it. Thank you for - [ Interruption.] I thank her for the careful attention she paid to what was said in questions last week, and she will have noticed that further announcements have been made this week of investments in Ebbw Vale. It's not a competition, Llywydd, is it, and I know the Member didn't suggest that it was. Of course there are things that we want to do in other parts of Wales. That's why the Valleys taskforce was set up, to take that pan-Valleys look at the different things that we can do in different parts of Wales, and the Rhondda and the needs of that community are certainly not forgotten in those considerations.
Welsh: Diolchaf i'r Aelod am y cwestiwn yna, sy'n sicr yn berthnasol i fynd i'r afael â thlodi yn y ffordd y gwnaeth hi ei fynegi. Diolch am - [ Torri ar draws.] Diolchaf iddi am y sylw gofalus a roddodd i'r hyn a ddywedwyd yn ystod cwestiynau yr wythnos diwethaf, a bydd wedi sylwi bod cyhoeddiadau pellach wedi eu gwneud yr wythnos hon am fuddsoddiadau yng Nglynebwy. Nid cystadleuaeth yw hon, Llywydd, a gwn na wnaeth yr Aelod awgrymu ei bod yn hynny. Wrth gwrs, mae pethau yr ydym ni eisiau eu gwneud mewn rhannau eraill o Gymru. Dyna pam y sefydlwyd tasglu'r Cymoedd, i gymryd yr olwg Cymoedd gyfan honno ar y gwahanol bethau y gallwn ni eu gwneud mewn gwahanol rannau o Gymru, ac yn sicr nid yw'r Rhondda ac anghenion y gymuned honno wedi eu hanghofio yn yr ystyriaethau hynny.
English: I thank the Member for the question. Our economic priorities are set out in the Welsh Government's economic action plan. These include investing in people, places and businesses through skills, infrastructure and business support.
Welsh: Diolchaf i'r Aelod am y cwestiwn. Mae ein blaenoriaethau economaidd wedi eu nodi yng nghynllun gweithredu economaidd Llywodraeth Cymru. Mae'r rhain yn cynnwys buddsoddi mewn pobl, lleoedd a busnesau trwy gymorth sgiliau, seilwaith a busnes.
English: Thank you, First Minister, for that answer. Obviously, people, places, require good transport links. We know much about the metro system that is promised over the coming years. But a decision that was in your predecessor's inbox and is now in your inbox, the M4 relief road, is desperately required. It will dramatically improve the fortunes of the area that I represent, South Wales Central. Because, time and time again, when I talk to business, the logjam around Newport seems to be stopping goods and people moving around the south Wales economy. Can you give any indication on the timeline when your Government will be making a decision on this important infrastructure - and, if it is to be a negative decision, allow the Government to bring forward other proposals so that people can have confidence that the car park that is the M4 today will be relieved and businesses can get on with investing in their businesses and creating job opportunities in South Wales Central?
Welsh: Diolch, Prif Weinidog, am yr ateb yna. Yn amlwg, mae pobl, lleoedd, angen cysylltiadau trafnidiaeth da. Rydym ni'n gwybod llawer am y system fetro sy'n cael ei haddo yn ystod y blynyddoedd nesaf. Ond mae angen taer am benderfyniad a oedd ym mewnflwch eich rhagflaenydd ac sydd yn eich mewnflwch chi erbyn hyn, sef ffordd liniaru'r M4. Bydd yn gwella ffyniant yr ardal yr wyf i'n ei chynrychioli, Canol De Cymru, yn sylweddol iawn. Oherwydd, dro ar ôl tro, pan fyddaf i'n siarad â busnesau, mae'n ymddangos bod y dagfa o amgylch Casnewydd yn atal nwyddau a phobl rhag symud o amgylch economi'r de. A allwch chi roi unrhyw arwydd o'r amserlen pan fydd eich Llywodraeth yn gwneud penderfyniad ar y seilwaith pwysig hwn - ac, os yw'n mynd i fod yn benderfyniad negyddol, caniatáu i'r Llywodraeth gyflwyno cynigion eraill fel y gall pobl fod yn ffyddiog y bydd y maes parcio sy'n cynrychioli'r M4 heddiw yn gallu cael ei leddfu ac y gall busnesau fwrw ymlaen â buddsoddi yn eu busnesau a chreu cyfleoedd ar gyfer swyddi yng Nghanol De Cymru?
English: Well, Llywydd, I entirely recognise the challenge that is faced in that part of the south-east Wales infrastructure. I remain in the position that I explained the last time I was asked here in the Assembly. There is advice that needs to come to me as First Minister, following receipt of the independent local inquiry inspector's report. That advice is yet to be concluded. When it is received, I will approach it in an entirely open-minded way, relying on the report itself and all the other considerations on which advice will come to me.
Welsh: Wel, Llywydd, rwy'n llwyr gydnabod yr her a wynebir yn y rhan honno o seilwaith y de-ddwyrain. Rwy'n dal i fod o'r un safbwynt ag yr esboniais y tro diwethaf y gofynnwyd i mi yma yn y Cynulliad. Ceir cyngor y mae angen iddo ddod i mi fel Prif Weinidog, ar ôl cael adroddiad arolygydd yr ymchwiliad lleol annibynnol. Nid yw'r cyngor hwnnw wedi ei gwblhau eto. Pan ddaw i law, byddaf yn rhoi sylw iddo gyda meddwl cwbl agored, gan ddibynnu ar yr adroddiad ei hun a'r holl ystyriaethau eraill y bydd cyngor yn dod i mi ar eu sail.
English: Llywydd, thank you. Amongst the policy measures that the Welsh Government deploys in Islwyn is the provision of social housing grant to social landlords. This measure alone produced over 50 new affordable homes in the area in the last financial year, with more than 50 more to be completed in 2018-19.
Welsh: Llywydd, diolch. Ymhlith y mesurau polisi y mae Llywodraeth Cymru yn eu defnyddio yn Islwyn y mae'r ddarpariaeth o grant tai cymdeithasol i landlordiaid cymdeithasol. Cynhyrchodd y mesur hwn ar ei ben ei hun dros 50 o gartrefi fforddiadwy newydd yn yr ardal yn y flwyddyn ariannol ddiwethaf, gyda mwy na 50 arall i'w cwblhau yn 2018-19.
English: Diolch. First Minister, the right to buy and associated rights will finally be abolished throughout Wales on 26 January 2019, thanks to the Welsh Labour Government. Between 1981 and 2016, over 139,000 local authority and housing association homes were sold under the right to buy, with no ability or capacity for replenishing the social housing stocks to the same levels. This has severely depleted council and social housing stock. First Minister, I tell my constituents in Islwyn that their Welsh Labour Government is committed to creating 20,000 more affordable homes by 2021. What is the Welsh Government doing in Islwyn to support social landlords further, and the local authority, to help us achieve this highly ambitious goal?
Welsh: Diolch. Prif Weinidog, bydd yr hawl i brynu a hawliau cysylltiedig yn cael eu diddymu o'r diwedd ledled Cymru ar 26 Ionawr 2019, diolch i Lywodraeth Llafur Cymru. Rhwng 1981 a 2016, gwerthwyd dros 139,000 o gartrefi awdurdodau lleol a chymdeithasau tai o dan yr hawl i brynu, heb ddim gallu na chapasiti i ailgyflenwi'r stoc tai cymdeithasol i'r un lefelau. Mae hyn wedi disbyddu stoc tai cyngor a chymdeithasol yn ddifrifol. Prif Weinidog, rwy'n dweud wrth fy etholwyr yn Islwyn bod eu Llywodraeth Llafur Cymru wedi ymrwymo i greu 20,000 o gartrefi fforddiadwy arall erbyn 2021. Beth mae Llywodraeth Cymru yn ei wneud yn Islwyn i gefnogi landlordiaid cymdeithasol ymhellach, a'r awdurdod lleol, i'n helpu i gyflawni'r nod uchelgeisiol iawn hwn?
English: I thank Rhianon Passmore for that. She's absolutely right to point to the depreciation in the number of houses available for social renting as a result of the right-to-buy scheme, and I'm glad that she tells her constituents about our 20,000 more affordable homes, because we are confident that we are well on track to providing that number. In her constituency, she will know - and she will be able to relay to her constituents - the investments that the Welsh Government is making through the social housing grant, through the affordable housing grant, and through our land for housing scheme, which we are confident will help in her constituency to bring more land - we talked here last week about the importance of land in housing - to the market in order to support our ambitions in this area.
Welsh: Diolchaf i Rhianon Passmore am hynna. Mae hi'n hollol iawn i dynnu sylw at y gostyngiad i nifer y tai sydd ar gael ar gyfer rhentu cymdeithasol o ganlyniad i'r cynllun hawl i brynu, ac rwy'n falch ei bod hi'n dweud wrth ei hetholwyr am ein 20,000 o gartrefi fforddiadwy ychwanegol, oherwydd rydym ni'n hyderus ein bod ni ar y trywydd iawn i ddarparu'r nifer hwnnw. Yn ei hetholaeth hi, bydd yn gwybod - a bydd yn gallu cyfleu i'w hetholwyr - y buddsoddiadau y mae Llywodraeth Cymru yn eu gwneud drwy'r grant tai cymdeithasol, drwy'r grant tai fforddiadwy, a thrwy ein cynllun tir ar gyfer tai, yr ydym ni'n hyderus fydd yn helpu yn ei hetholaeth hi i ddod â mwy o dir - cawsom drafodaethau yma yr wythnos diwethaf am bwysigrwydd tir ym maes tai - i'r farchnad er mwyn cefnogi ein huchelgeisiau yn yr ardal hon.
English: I thank Jack Sargeant. The Welsh Government will take measures in our forthcoming local government and elections Bill to promote a more diverse, inclusive and respectful politics in Wales. At the same time, we will stand alongside others to resist the tide of intimidation and bigotry that threatens to disfigure parts of public life in the United Kingdom.
Welsh: Diolch i Jack Sargeant. Bydd Llywodraeth Cymru yn cymryd camau yn ein Bil llywodraeth ac etholiadau lleol sydd ar ddod i hyrwyddo gwleidyddiaeth fwy amrywiol, cynhwysol a pharchus yng Nghymru. Ar yr un pryd, byddwn yn sefyll ochr yn ochr ag eraill i wrthsefyll y llif o fygythiadau a rhagfarn sy'n bygwth difetha rhannau o fywyd cyhoeddus yn y Deyrnas Unedig.
English: Can I thank the First Minister for his reply and say that I was very pleased to see him refer to a kinder approach to politics in his first speech as First Minister? He will know that I've been working hard to see a positive change in our politics, and I agree with him completely that the way in which we conduct ourselves makes a difference in a fractured and uneasy world. Now, Llywydd, we all have a part to play to promote a kinder style of politics, and I feel it's only appropriate that I do mention, as so many have today, the impact our late friend and colleague Steffan Lewis had on this topic. And Llywydd, again, we would go a long way if we were a little bit more like Steffan. Now, the Welsh Government, of course, has an important part to play in such change, including the culture and the way in which we bring kindness into public policy making. Would the First Minister agree with me that, in order to reach this ambition, we must all work together, including Members from across the Chamber, Ministers, the civil service and others?
Welsh: A gaf i ddiolch i'r Prif Weinidog am ei ateb a dweud fy mod i'n falch iawn o'i weld yn cyfeirio at agwedd fwy garedig at wleidyddiaeth yn ei araith gyntaf fel Prif Weinidog? Bydd yn gwybod fy mod i wedi bod yn gweithio'n galed i weld newid cadarnhaol yn ein gwleidyddiaeth, ac rwy'n cytuno'n llwyr bod y ffordd yr ydym ni'n ymddwyn yn gwneud gwahaniaeth mewn byd toredig ac anniddig. Nawr, Llywydd, mae gennym ni i gyd ran i'w chwarae i hyrwyddo gwleidyddiaeth fwy caredig, ac rwy'n teimlo ei bod hi'n gwbl briodol fy mod i'n sôn, fel y mae cynifer wedi ei wneud heddiw, yr effaith a gafodd ein diweddar gyfaill a chyd-Aelod Steffan Lewis ar y pwnc hwn. A Llywydd, unwaith eto, byddem ni'n mynd ymhell iawn pe byddem ni ychydig bach yn debycach i Steffan. Nawr, mae gan Lywodraeth Cymru, wrth gwrs, ran bwysig i'w chwarae mewn newid o'r fath, gan gynnwys y diwylliant a'r ffordd yr ydym ni'n dod â charedigrwydd i'r gwaith o lunio polisi cyhoeddus. A yw'r Prif Weinidog yn cytuno â mi, er mwyn cyflawni'r uchelgais hwn, bod yn rhaid i ni i gyd weithio gyda'n gilydd, gan gynnwys Aelodau o bob rhan o'r Siambr, Gweinidogion, y gwasanaeth sifil ac eraill?
English: Llywydd, I absolutely agree that it is the job of us all to do what we can to promote the sort of kinder, more respectful politics that Jack Sargeant has spoken about this afternoon and, of course, has promoted during the whole time that he has been an Assembly Member. I was able to be in the Chamber during the first short debate that Jack held on a kinder politics here in Wales and, indeed, in the very sad context of today, I revisited that debate over the weekend and read again the contributions that Jack made, primarily, but there were contributions from across the Chamber. Julie Morgan spoke about the importance of a politics that has passion without poison. Adam Price drew attention to the work of that great black gay American novelist James Baldwin, and what we can learn from his experience. And Darren Millar said in his contribution that, challenging as it can be in the cut and thrust of debate here in the Assembly, our ambition as Assembly Members should be to be people who disagree well. And in the context of today, I think that ambition that we should be people who disagree when we do, but we do it in that spirit, is a good thought to leave with us this afternoon.
Welsh: Llywydd, rwyf yn cytuno'n llwyr fod gwneud ein gorau glas i hyrwyddo gwleidyddiaeth sy'n fwy caredig ac yn fwy parchus o'r math yr oedd Jack Sargeant yn sôn amdano y prynhawn yma ac sydd, wrth gwrs, wedi cael ei hyrwyddo ganddo yn ystod ei holl amser yn Aelod Cynulliad, yn waith i bob un ohonom. Roeddwn i'n gallu bod yn y Siambr yn ystod y ddadl fer gyntaf a gynhaliodd Jack ar wleidyddiaeth fwy caredig yma yng Nghymru ac, yn wir, yng nghyd-destun trist iawn heddiw, ailymwelais â'r ddadl honno yn ystod y penwythnos ac ailddarllen y cyfraniadau a wnaed gan Jack, yn bennaf, ond cafwyd cyfraniadau ar draws y Siambr. Siaradodd Julie Morgan am bwysigrwydd gwleidyddiaeth ag angerdd ond heb wenwyn. Tynnodd Adam Price sylw at y gwaith a wnaed gan y nofelydd Americanaidd mawr du a hoyw, James Baldwin, a'r hyn y gallwn ei ddysgu o'i brofiad ef. A dywedodd Darren Millar yn ei gyfraniad ef, er mor heriol y mae'r awyrgylch cystadleuol a bywiog yn ystod dadleuon yma yn y Cynulliad yn gallu bod, dylai fod yn uchelgais i ni fel Aelodau Cynulliad fod yn bobl sy'n anghytuno'n dda. Ac yng nghyd-destun heddiw, credaf fod yr uchelgais hwnnw, sef y dylem fod yn bobl sy'n anghytuno, ond yn ei wneud yn yr ysbryd hwnnw, yn rhywbeth inni feddwl amdano a'i ystyried yn sgil y prynhawn yma.
English: The next item therefore is the business statement and announcement, and I call the Minister for Finance and Trefnydd, Rebecca Evans.
Welsh: Yr eitem nesaf felly yw'r datganiad a chyhoeddiad busnes, a dwi'n galw ar y Gweinidog Cyllid a'r Trefnydd, Rebecca Evans.
English: Diolch. There's one change to this week's business. The Counsel General and Brexit Minister will make a statement shortly on the UK Government's current proposals for EU withdrawal. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch. Mae un newid i fusnes yr wythnos hon. Bydd y Gweinidog Brexit a'r Cwnsler Cyffredinol yn gwneud datganiad cyn hir ar gynigion presennol Llywodraeth y DU ar gyfer ymadael â'r UE. Mae'r busnes drafft ar gyfer y tair wythnos nesaf wedi ei gynnwys yn y datganiad a'r cyhoeddiad busnes y gellir ei weld ymysg papurau'r cyfarfod sydd ar gael i'r Aelodau yn electronig.
English: Thank you very much for those issues and for putting on record your concern regarding the announcement relating to Ford. I know that the economy Minister is very much engaged in this issue and will certainly be bringing forward the appropriate updates to Assembly Members as and when that would be useful. In terms of the report that has been published today regarding town and community councils, I know that the Minister clearly will be considering that report. Members will have the opportunity to question her on that in her question time next week.
Welsh: Diolch yn fawr iawn am y materion hynny ac am gofnodi eich pryder ynghylch y cyhoeddiad sy'n ymwneud â Ford. Gwn fod Gweinidog yr economi yn ymwneud â'r mater hwn i raddau helaeth ac yn sicr bydd yn cyflwyno'r diweddariadau priodol i Aelodau'r Cynulliad pan fyddai'n ddefnyddiol. O ran yr adroddiad a gyhoeddwyd heddiw ynghylch cynghorau tref a chymuned, gwn y bydd y Gweinidog, yn amlwg, yn ystyried yr adroddiad hwnnw. Caiff yr Aelodau gyfle i'w holi hi ar hynny yn ystod ei sesiwn gwestiynau yr wythnos nesaf.
English: May I ask for a statement from the Minister for Housing and Local Government on a matter of great concern to local residents living in Caerphilly County Borough Council? The council plans to increase council tax in the borough by nearly 7 per cent and cut its spending by £50 million. However, last month, the Labour administration voted to spend £242,000 on an investigation into pay rises for senior officers in the borough. This investigation began in 2013 and will have cost the taxpayer over £4 million this year. Please could we have a statement from the Minister on what action she intends to take to protect taxpayers from the consequences of the Labour Party's mismanagement of Caerphilly council?
Welsh: A gaf i ofyn am ddatganiad gan y Gweinidog Tai a Llywodraeth Leol ar fater sydd o bryder mawr i drigolion lleol sy'n byw yng Nghyngor Bwrdeistref Sirol Caerffili? Mae'r cyngor yn bwriadu cynyddu'r dreth gyngor yn y fwrdeistref bron 7 y cant ac mae wedi torri £50 miliwn ar ei wariant. Fodd bynnag, y mis diwethaf, pleidleisiodd y weinyddiaeth Lafur i wario £242,000 ar gynnal ymchwiliad i godiadau cyflog ar gyfer uwch-swyddogion yn y fwrdeistref. Dechreuodd yr ymchwiliad hwn yn 2013 a bydd wedi costio dros £4 miliwn i'r trethdalwr eleni. Os gwelwch yn dda, a gawn ni ddatganiad gan y Gweinidog ar y camau y mae hi'n bwriadu eu cymryd i amddiffyn y trethdalwyr rhag canlyniadau camreoli'r Blaid Lafur yng Nghyngor Caerffili?
English: Thank you for the question. There'll be two opportunities open to you to raise this directly with the Minister for local government. There'll be a statement later this afternoon on the local government settlement and, obviously, opportunities to table questions to the Minister for answer in next week's session.
Welsh: Diolch am y cwestiwn. Bydd dau gyfle i chi godi hyn yn uniongyrchol gyda'r Gweinidog dros lywodraeth leol. Bydd datganiad yn ddiweddarach y prynhawn yma ar y setliad llywodraeth leol ac, yn amlwg, ceir cyfleoedd i gyflwyno cwestiynau i'r Gweinidog i'w hateb yn sesiwn yr wythnos nesaf.
English: I'd just like to begin my brief comments by saying how pleased I think Steffan would be to see us just all getting on with things after a very emotional start this afternoon.
Welsh: Hoffwn ddechrau fy sylwadau byr drwy ddweud pa mor falch y credaf y byddai Steffan o'n gweld ni'n bwrw ymlaen â phethau ar ôl dechrau emosiynol iawn y prynhawn yma.
English: Thank you for raising both of those issues, and I can give you my commitment that I will speak to both the Deputy Minister and the Minister in terms of what would be the most appropriate way and the most appropriate time to update on both the issues of the Ockenden review and the issues that Powys County Council have been facing in their children's services.
Welsh: Diolch am godi'r ddau fater hynny, a gallaf roi fy ymrwymiad y byddaf yn siarad â'r Dirprwy Weinidog a'r Gweinidog o ran beth fyddai'r ffordd fwyaf priodol a'r adeg fwyaf priodol o roi'r wybodaeth ddiweddaraf ynghylch materion adolygiad Ockenden a'r materion y mae Cyngor Sir Powys wedi bod yn eu hwynebu yn eu gwasanaethau plant.
English: Trefnydd, I listened with interest yesterday to the statement by the UK environment Minister on measures to improve air quality across the UK, and whilst the measures to clean up wood and coal in open fires and stoves, as well as polluting substances in scented candles, carpets and paint, may be laudable, the major challenge in my constituency is pollutants from vehicles. So, I was disappointed that the UK Government is not planning to do anything further beyond the ban on diesel vehicles by 2040. So, I wondered if we could have a statement from the Welsh Government on how Welsh Government policy relates to this new statement from the UK Government, which also includes measures to reduce ammonia emissions from agriculture, which may be of interest. But I'm just concerned about the very slow pace of reform, given what we now know about the impact of air pollutants on really important issues like miscarriages, heart disease and dementia. Therefore, there seems to be a lack of urgency about what the UK Government is doing. So, I'd be very keen to understand the Welsh Government's response so that we can then scrutinise that. So, I wonder if we can have a statement on that.
Welsh: Trefnydd, gwrandewais â diddordeb ddoe ar y datganiad gan y Gweinidog dros yr Amgylchedd yn y DU ar fesurau i wella ansawdd yr aer ar draws y DU. Ac er bod y mesurau i lanhau coed a glo mewn tanau agored a stofiau, yn ogystal â sylweddau sy'n llygru mewn canhwyllau persawrus, carpedi a phaent, yn ganmoladwy, yr her fawr yn fy etholaeth i yw llygryddion o gerbydau. Felly, roeddwn yn siomedig nad yw Llywodraeth y DU yn bwriadu gwneud unrhyw beth pellach y tu hwnt i'r gwaharddiad ar gerbydau diesel erbyn 2040. Tybed a oes modd cael datganiad gan Lywodraeth Cymru ar sut y mae polisi Llywodraeth Cymru yn gysylltiedig â'r datganiad newydd hwn gan Lywodraeth y DU, sydd hefyd yn cynnwys mesurau i leihau allyriadau amonia mewn amaethyddiaeth, a allai fod o ddiddordeb. Ond rwy'n bryderus ynghylch amser araf iawn y diwygio, o ystyried yr hyn a wyddom bellach am effaith llygryddion aer ar faterion pwysig megis camesgor, clefyd y galon a dementia. Felly, ymddengys fod diffyg brys ynghylch yr hyn y mae Llywodraeth y DU yn ei wneud. Byddwn yn awyddus iawn i ddeall ymateb Llywodraeth Cymru fel y gallwn graffu ar hynny wedyn. Felly, tybed a allwn ni gael datganiad ar hynny.